Vladimír Kubenko

**Vladimír** „**Vlado**“ **Kubenko** (* 10. august 1924 – † 26. máj 1993) bol významný slovenský priekopník slovenského dokumentárneho filmu. Okrem režírovania pracoval aj na viacerých scenároch k mnohým slovenským filmom. Na začiatku svojej kariéry spolupracoval s režisérom animovaných filmov Viktorom Kubalom. 

V roku 1958 spolupracoval s Štefanom Kamenickým na reportáži *Zaslúžilí umelci*. Reportáž bola o Milošovi Bazovskom a Jaroslavovi Augustovi. V období 1963 – 1969 realizoval Kubenko svoje vrcholné opusy. Spolu s kolektívom autorov vytvoril celovečerný dokument *Čas, ktorý žijeme* (1968). Dokument reaguje na udalosti „pražskej jari“. V tom istom roku spolu s Petrom Mihálikom a Dušanom Trančíkom vytvorili snímku *Tryzna*, ktorá podáva sugestívnu správu o šoku a smútku, ktoré plynuli z Palachovho sebaupálenia. Film bol po premiére stiahnutý z obehu. Kubenko vo svojich filmoch uprednostňoval rekonštrukciu udalostí. Pre jeho tvorbu v šesťdesiatych rokoch príznačné tri filmy: *Návraty za šťastím*(1970), *Žehra*(1968) a *Peklo*(1967). Neskôr sa Kubenko sústredil opäť na filmy o umení.

V týchto filmoch vládne precízna pripravenosť každého záberu. V dielach nie je reportážna dynamika, dominuje lyrizácia a poetizácia. Vlado Kubenko zomrel 26. 5. 1993.

## Filmografia
Zdroj:
### Réžia
* 1946 Hurá na nich
* 1949 Export-import, Záleží na nás
* 1951 Hudobné leto, Prvý máj 1951, Za 300 000 výtlačkov straníckej tlače
* 1952 N.S.Dombrovskij, Príklad trnavského kovos altu, Triedny nepriateľ
* 1954 Deň budúcej vlasti, P. O. Hviezdoslav
* 1955 V službách divadla, Mišo sebepán
* 1956 Ich veľký deň, Deň v Kodani, Vás sa to netýka?, S našimi futbalistami v Južnej Afrike
* 1957 Kým vykročia
* 1958 Kambodžská vládna delegácia, Na hornom toku, V rodine Tatrovákov
* 1959 Angkor Vat, Bajon, Deň v Phnom Phene, Úsmevy Angkoru
* 1960 Poddukelská mozaika, Radostná mládež
* 1961 činohra národného divadla, Zaslúžilí umelci, ČSSR, škótsko, 1. máj 1961
* 1962 Tokajík, To bolo včera
* 1963 Objektívne s objektívom
* 1965 Stretnutie, Isyk – kuľ
* 1966 Slovenský raj
* 1967 Peklo, Stretnutie s Tunisom, Bienále ilustrácii Bratislava, Insitné umenie, črty z Indie, Karla, Moderné indickí maliari
* 1968 Zasľúbená zem, Žehra, čas, ktorý žijeme
* 1969 Tryzna, Návraty zo šťastím, Bienále ilustrácii Bratislava 1969
* 1970 Svedectvá, Vyznávač snov, Tália rokmi zrejúca
* 1971 Mimoriadne cvičenie, Galanda
* 1972 Kambodža, Slovo o strojoch, Národná umelkyňa Ľudmila Riznerová -Podjavorinská, Bienále ilustrácii Bratislava 1971
* 1973 3. trienále insitného umenia v Bratislave 1972, Vystrúhať znovu dreveného koníka detstva
* 1974 BIB 73, Jarné dni Pariža, Kaliste, So SLUKom o SLUKu, Tri barančeky
* 1975 BIB 75, Kde vtáci nelietajú, Svet rozprávok
* 1976 Nemčík
* 1977 Jar nášho veku, Za hrsť rodnej zeme, Na prelome vekov
* 1978 Bienále ilustrácii Bratislava 77
* 1979 Chladná rána, Povesť o láske
* 1980 Bienále ilustrácii Bratislava 79, Dr. Dušan Makovický
* 1981 Rudolf Fabry, Cyprián Majerník, Jan Hála
* 1982 Prečerpávacia vodná elektráreň, čierny Váh – horná nádrž, Prečerpávacia vodná elektráreň čierny Váh – privádzače
* 1983 Obraz mesta, Prečerpávacia vodná elektráreň čierny Váh – technológia elektrárne, Prečerpávacia vodná elektráreň čierny Váh – výstavba komplexu dolnej nádrže s el., Rudolf Uher
* 1984 Bienále ilustrácii Bratislava – BIB 83, Národný umelec Vladimír Mináč, Prečerpávacia vodná elektráreň čierny Váh
* 1985 Dlhá cesta, Keramia z Modry, Veľká vlastenecká vojna
* 1987 Auto-vegetatívne rozmnožovanie lesných drevín – smreka, Jozef Kostka, Pamäť kultúry, Zo života Zväzu družstevných roľníkov na Slovensku
* 1989 Prečerpávajúca vodná elektráreň a životné prostredie, Rozvoj lesného hospodárstva, Bienále ilustrácii Bratislava 1989
* 1990 PVE I peľ – príprava výstavby
* 1993 Rok nádejí a roly normalizácie

### Pomocná réžia
* 1948 Vlčie diery
* 1950 Katka, Priehrada

### Autor námetu
* 1965 Stretnutie
* 1968 Čas, ktorý žijeme
* 1971 Mimoriadne cvičenie

### Scenárista
* 1965 Stretnutie
* 1971 Mimoriadne cvičenie

## Bibliografia o tvorcovi
Rudolf Urc: *Traja veteráni za kamerou: Traja veteráni za kamerou : Viktor Kubal, Vladimír Kubenko, Ladislav Kudelka*, Bratislava : Národné centrum pre audiovizuálne umenie, 1998, ISBN 80-85187-13-2 (brož.)

## Referencie

Kategória:Slovenskí režiséri dokumentárnych filmov
Kategória:Slovenskí scenáristi dokumentárnych filmov